അഭിപ്രായ ഭിന്നതകളെ തുടർന്ന് 1989 ൽ കേരളത്തിലെ സുന്നികൾ ഇരുചേരികളായതിന് ശേഷം പലതവണ ഐക്യനീക്കങ്ങളും ചർച്ചകളും നടന്നിട്ടുണ്ട്. പക്ഷെ ഐക്യ ചർച്ച ആരംഭിച്ചാൽ രണ്ടോ മൂന്നോ തവണ നേതാക്കൾ കൂടിയിരിക്കുകയും പിന്നീട് എന്തെങ്കിലുമൊരു പ്രശ്നത്താൽ ചർച്ച മുടങ്ങലുമാണ് പതിവ്. അതെ സമയം മൂന്നു പതിറ്റാണ്ടിന് ശേഷം 2018ൽ ഇരുവിഭാഗം സുന്നികളുടെയും പരമോന്നത സഭകളായ കേന്ദ്ര മുശാവറകൾ തീരുമാനിച്ചതനുസരിച്ച് ചർച്ചകൾ ആരംഭിക്കുകയും പാണക്കാട് സയ്യിദ് സാദിഖലി ശിഹാബ് തങ്ങൾ ചെയർമാനും ഡോ. ഇ.എൻ അബ്ദുലത്തീഫ് കൺവീനറുമായ മസ്‌ലഹത്ത് (അനുരഞ്ജന) സമിതി രൂപീകരിച്ച് ചർച്ചകൾക്ക് ചർച്ചകൾ തുടങ്ങുകയും ചെയ്തു. ചർച്ചകളുടെ തുടർച്ചയായി പതിമൂന്ന് സിറ്റിംഗുകൾ നടക്കുകയും തർക്കങ്ങളെ തുടർന്ന് പൂട്ടിയ മലപ്പുറം മുടിക്കോട് ജുമാ മസ്ജിദ് തുറക്കുകയും കൂടാതെ കൊണ്ടോട്ടിയിലെ രണ്ടു പള്ളികൾ തുറക്കുന്നത് സംബന്ധിച്ച ചർച്ചകൾ തുടരുകയും ചെയ്യുന്നു. ഏത് സാഹചര്യത്തിലും ചർച്ചകൾ തുടരുമെന്നാണ് ഇരു വിഭാഗവും പ്രസ്താവിക്കുന്നത്. എപി വിഭാഗം നേരത്തെ തന്നെ ശ്രപിച്ചിരുന്നുവെങ്കിലും ഇകെ വിഭാഗം പ്രസിഡണ്ടായി സയ്യിദ്‌ മുഹമ്മദ്‌ ജിഫ്രി മുത്തുകോയ തങ്ങൾ ചുതലയേറ്റതിന് ശേഷമാണ് ഐക്യ ശ്രമങ്ങൾക്ക് പുതുജീവൻ വെച്ചത്. ഐക്യത്തിൻറെ കാര്യങ്ങളിൽ ഇരുവിഭാഗവും സത്യസന്ധമായ നിലപാട് സ്വീകരിച്ചപ്പോൾ മുസ്ലിം ലീഗ് ആശങ്കയോടെയാണ് കണ്ടത്. എന്നാൽ ഇ.കെ–എ.പി വിഭാഗം സുന്നികളുടെ ഐക്യനീക്കം മുസ്ലിം ലീഗ് പിന്തുണയോടെ തന്നെയാണ് പുരോഗമിക്കുന്നതെനന്നായിരുന്നു ഇതേക്കുറിച്ച് ചോദിച്ചപ്പോൾ ഇകെ വിഭാഗം പ്രസിഡണ്ടിന്റെ പ്രതികരണം. പല തവണ സുന്നി ഐക്യത്തിനായി ഇടപെടലുകൾ നടത്തിയെങ്കിലും യുവനേതാക്കളാണ് തടസം നിൽക്കുന്നതെന്നായിരുന്നു ഇകെ വിഭാഗം ജനറൽ സിക്രട്ടറി കെ. ആലിക്കുട്ടി മുസ്‌ലിയാരുടെ പ്രതികരണം. സുന്നി ഐക്യമുണ്ടായാൽ രാഷ്ട്രീയ നഷ്ടമുണ്ടാകുമെന്ന തെറ്റായ ആശങ്കയാണ് ലീഗ് നേതൃത്വത്തെ നയിക്കുന്നത്. ഫാഷിസവും ഇസ്‍ലാമിക സമൂഹത്തിലെ തന്നെ ഛിദ്രതയും സമുദായത്തിനും നാടിനും ഉണ്ടാക്കുന്ന നഷ്ടങ്ങളെ കുറിച്ചുള്ള തിരിച്ചറിവാണ് ഐക്യ ശ്രമങ്ങളെ പ്രേരിപ്പിക്കുന്നത്. ഇതിനകം നടന്ന ചർച്ചകളിൽ ഇരു ഭാഗത്തു നിന്നും നാല് വീതം പണ്ഡിതരാണ് പങ്കെടുത്തത്.



1989
1926ൽ രുപീകരിച്ച പ്രഥമ കമ്മിറ്റി
ഐക്യ ശ്രമങ്ങൾ
ഘടന